stanford-oval/wikipedia huggingface dataset:
มหาวิทยาลัยดับลินซิตี
วิทยาเขต

มหาวิทยาลัยมี 5 วิทยาเขต
วิทยาเขตหลัก มักระบุว่าอยู่ในกลาสเนวิน แต่อยู่ติดกับไวท์ฮอลล์และบัลลีมุนด้วย
วิทยาเขตกีฬา (เซนต์แคลร์)
วิทยาเขต DCU Alpha Innovation กลาสเนวิน
วิทยาเขตเซนต์แพทริก ในดรัมคอนดรา
วิทยาเขตออลฮาลโลวส์ ดรัมคอนดรา
แหล่งข้อมูลอื่น

เว็บไซต์อย่างเป็นทางการ - มหาวิทยาลัยดับลินซิตี
รายงานประจำปี สำนักงานอธิการบดี
ภูวนิดา คุนผลิน

| ภูวนิดา คุนผลิน> ข้อมูลส่วนบุคคล |
| --- | --- |
เกิด: 23 ตุลาคม พ.ศ. 2511 (56 ปี)

ผศ.ดร.ภูวนิดา คุนผลิน รองเลขาธิการสมาคมวัฒนธรรมและเศรษฐกิจไทย-จีน  ผู้ช่วยศาสตราจารย์​มหาวิทยาลัยรังสิต สมาชิกสภาผู้แทนราษฎร แบบบัญชีรายชื่อ (เดิมเป็น ส.ส.เขต 18 กรุงเทพมหานคร พรรคพลังประชาชน) อดีตโฆษกกระทรวงคมนาคมและกระทรวงวัฒนธรรม อดีตเลขานุการรัฐมนตรีว่าการกระทรวงการต่างประเทศและเลขานุการรัฐมนตรีว่าการกระทรวงการคลัง ผู้ร่วมก่อตั้งพรรคไทยรักไทย พี่สาวดีเจนักร้อง ภูวนาท คุนผลินซึ่งเคยสมัคร ส.ก.เขตวังทองหลาง เขต 1 เมื่อ 23กรกฎาคม พ.ศ. 2549 แต่ไม่ได้ตำแหน่ง เป็นหนึ่งในกลุ่มพลังหญิง
ในวันที่ 26 มีนาคม พ.ศ. 2553 ได้เข้าร่วมกับกลุ่มแนวร่วมประชาธิปไตยต่อต้านเผด็จการแห่งชาติ กล่าวปราศรัยโจมตีความล้มเหลวนโยบายรัฐบาลนายอภิสิทธิ์ ในการเลือกตั้ง พ.ศ. 2554 ได้ลงสมัคร ส.ส.ระบบบัญชีรายชื่อ ลำดับที่ 25 ของพรรคเพื่อไทยวันที่ 2 ธันวาคม พ.ศ. 2563 ภูวนิดา คุนผลิน ได้ลาออกจากสมาชิกพรรคเพื่อไทย
ประวัติ

ดร.ภูวนิดา คุนผลิน เกิดเมื่อวันที่ 23 ตุลาคม พ.ศ. 2511 เป็นบุตรของร้อยเอกชม คุนผลิน กับ ดร.มาลีรัตน์ คุนผลิน เป็นบุตรคนโตในจำนวนพี่น้อง 4 คน ได้แก่
ดร.ภูวนิดา คุนผลิน
น.ส.ภูวดี คุนผลิน
นายภูวไนย คุนผลิน
ดร.ภูวนาท คุนผลิน นักร้อง นักแสดง สังกัดจีเอ็มเอ็ม แกรมมี่
การศึกษา

ภูวนิดา จบการศึกษาวิทยาศาสตรบัณฑิต (คอมพิวเตอร์) จากมหาวิทยาลัยแคลิฟอร์เนีย ประเทศสหรัฐอเมริกา เมื่อปี พ.ศ. 2532 จบปริญญาโท พัฒนบริหารศาสตรมหาบัณฑิต จากสถาบันบัณฑิตพัฒนบริหารศาสตร์ ปี พ.ศ. 2537 และจบปริญญาเอก รปศ.ด. (การบริหารการจัดการภาครัฐและภาคเอกชน) จากมหาวิทยาลัยรามคำแหง ในปี พ.ศ. 2550
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 46 แต่ไม่ได้รับเลือกตั้ง เนื่องจากพรรคเพื่อไทยมีจำนวนสมาชิกสภาผู้แทนราษฎรมากกว่าจำนวนสมาชิกสภาผู้แทนราษฎรพึงมีตามที่กำหนดไว้ในรัฐธรรมนูญ
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
แหล่งข้อมูลอื่น

ผู้บริหารกระทรวงการคลัง[ลิงก์เสีย]
สัมภาษณ์ ภูวนิดา คุนผลิน สมาชิกสภาผู้แทนราษฎร (ส.ส) เขต 18 กรุงเทพมหานคร พรรคไทยรักไทย เก็บถาวร 2011-05-12 ที่ เวย์แบ็กแมชชีน
ฟุตบอลทีมชาติเชโกสโลวาเกีย

ฟุตบอลทีมชาติเชโกสโลวาเกีย (เช็ก: Československá fotbalová reprezentace, สโลวัก: Československé národné futbalové mužstvo) เป็นทีมฟุตบอลตัวแทนจากเชโกสโลวาเกียในช่วง พ.ศ. 2465-2536 (ค.ศ. 1922-1993) ภายหลังประเทศนี้ได้แยกออกเป็นสาธารณรัฐเช็กและสาธารณรัฐสโลวัก ทีมชาติจึงได้ถูกแบ่งออกเป็นทีมชาติเช็กเกียและทีมชาติสโลวาเกีย
ปัจจุบันทีมชาติเช็กเกียถือเป็นผู้สืบทอดทีมชาติเชโกสโลวาเกียแต่เพียงผู้เดียว ภายใต้การรับรองของฟีฟ่าและยูฟ่า
ทีมชาติเชโกสโลวาเกียนี้ได้อันดับรองชนะเลิศในฟุตบอลโลก 2 ครั้งใน ฟุตบอลโลก 1934 และฟุตบอลโลก 1962 ชนะเลิศฟุตบอลยูโร ในฟุตบอลยูโร 1976 และยังคงได้เหรียญทองฟุตบอลโอลิมปิก 1980 ที่มอสโก และเหรียญเงินโอลิมปิก 1964 ที่ โตเกียว
ชุดแข่ง

| 0 | 1 | 2 | 3 | 4 | 5 |
| --- | --- | --- | --- | --- | --- |
|               1934–1976  |               1950–1967 (เยือน)  |               1980–1989  |               เหย้าใน ค.ศ. 1990  |               เยือนใน ค.ศ. 1990  |               เยือนใน ค.ศ. 1992–93  |
เกียรติประวัติ > ฟุตบอลโลก

1930 - ไม่ได้เข้าร่วม
1934 - รองชนะเลิศ
1938 - รอบสี่ทีมสุดท้าย
1950 - ไม่ได้เข้าร่วม
1954, 1958 - รอบแรก
1962 - รองชนะเลิศ
1966 - ไม่ผ่านรอบคัดเลือก
1970 - รอบแรก
1974, 1978 - ไม่ผ่านรอบคัดเลือก
1982 - รอบแรก
1986 - ไม่ผ่านรอบคัดเลือก
1990 - รอบ 8 ทีมสุดท้าย
1994 - ไม่ผ่านรอบคัดเลือก และประเทศได้แบ่งออกเป็นสองประเทศในปี 1993
เกียรติประวัติ > ฟุตบอลชิงแชมป์แห่งชาติยุโรป

1960 - อันดับสาม
1964 - 1972 - ไม่ผ่านรอบคัดเลือก
1976 - ชนะเลิศ
1980 - อันดับสาม
1984 - 1992 - ไม่ผ่านรอบคัดเลือก
อดีตผู้เล่นคนสำคัญ

อันโทนิน ปาเนนกา
แหล่งข้อมูลอื่น

| ด ค กอดีตฟุตบอลทีมชาติ |
| --- | --- |
ได้รับการยอมรับว่าเป็นอดีตโดยฟีฟ่า:  เยอรมนีตะวันออก  ซาร์ลันท์  เยเมนใต้ 
ทีมในอดีตที่ได้รับการสืบทอดในปัจจุบัน:  เครือรัฐเอกราช  เชโกสโลวาเกีย  ไอร์แลนด์ (IFA)  มาลายา  ปาเลสไตน์ในอาณัติ  เนเธอร์แลนด์แอนทิลลีส  เวียดนามเหนือ  จักรวรรดิรัสเซีย  เวียดนามใต้  Unified Korea (U20)  สหภาพโซเวียต  ยูโกสลาเวีย  เซอร์เบียและมอนเตเนโกร 
ยุบเลิกแต่ฟีฟ่าไม่ยอมรับ:  แมนจู  เวียดนามเหนือ 
| ด ค กฟุตบอลทีมชาติของสหภาพสมาคมฟุตบอลยุโรป |
| --- | --- |
ปัจจุบัน:  กรีซ  โครเอเชีย  คอซอวอ  คาซัคสถาน  จอร์เจีย  เช็กเกีย  ซานมารีโน  เซอร์เบีย  ไซปรัส  เดนมาร์ก  ตุรกี  นอร์เวย์  เนเธอร์แลนด์  บอสเนียและเฮอร์เซโกวีนา  บัลแกเรีย  เบลเยียม  เบลารุส  โปรตุเกส  โปแลนด์  ฝรั่งเศส  ฟินแลนด์  หมู่เกาะแฟโร  มอนเตเนโกร  มอลโดวา  มอลตา  นอร์ทมาซิโดเนีย  ยูเครน  เยอรมนี  ยิบรอลตาร์  รัสเซีย  โรมาเนีย  ลักเซมเบิร์ก  ลัตเวีย  ลิกเตนสไตน์  ลิทัวเนีย  สหราชอาณาจักร นอร์เทิร์นไอร์แลนด์  เวลส์  สกอตแลนด์  อังกฤษ  สเปน  สโลวาเกีย  สโลวีเนีย  สวิตเซอร์แลนด์  สวีเดน  สาธารณรัฐไอร์แลนด์  ออสเตรีย  อันดอร์รา  อาเซอร์ไบจาน  อาร์มีเนีย  อิตาลี  อิสราเอล  เอสโตเนีย  แอลเบเนีย  ไอซ์แลนด์  ฮังการี 
อดีต:  เชโกสโลวาเกีย  เยอรมนีตะวันออก  ไอร์แลนด์ (พ.ศ. 2425–2493)  ซาร์แลนด์  เซอร์เบียและมอนเตเนโกร  สหภาพโซเวียต เครือรัฐเอกราช  ยูโกสลาเวีย 
| ด ค กแชมเปียนฟุตบอลชิงแชมป์แห่งชาติยุโรป |
| --- | --- |
 1960:  สหภาพโซเวียต  1964:  สเปน  1968:  อิตาลี  1972:  เยอรมนีตะวันตก  1976:  เชโกสโลวาเกีย  1980:  เยอรมนีตะวันตก  1984:  ฝรั่งเศส  1988:  เนเธอร์แลนด์  1992:  เดนมาร์ก  1996:  เยอรมนี  2000:  ฝรั่งเศส  2004:  กรีซ  2008:  สเปน  2012:  สเปน  2016:  โปรตุเกส  2020:  อิตาลี  2024:  สเปน
มหาภัยสะกดโลก

| มหาภัยสะกดโลก |
| --- | --- |
ภาพยนตร์โปสเตอร์เรื่องมหาภัยสะกดโลก
กำกับ: แบร์รี่ เลวินสัน
เขียนบท: ไมเคิล ไครซ์ตัน (ผู้เขียนนวนิยาย) Kurt Wimmer (ผู้ปรับปรุง) สตีเฟ่น ฮาวเซอร์ และ พอล แอ็ตตานาซิโอ (screenplay)
อำนวยการสร้าง: แบร์รี่ เลวินสัน
นักแสดงนำ: ดัสติน ฮอฟแมน ชารอน สโตน แซมูเอล แจ๊คสัน Liev Schreiber ปีเตอร์ โคโยท ควีน ลาทีฟา
กำกับภาพ: อดัม กรีนเบิร์ก
ตัดต่อ: สตูห์ ลินเดอร์
ดนตรีประกอบ: เอลเลียต โกลเด้นอาล
ผู้จัดจำหน่าย: Warner Bros.
วันฉาย: 13 กุมภาพันธ์, ค.ศ. 1998
ความยาว: 129 นาที.
ภาษา: อังกฤษ
ทุนสร้าง: $80,000,000
ทำเงิน: $37,020,277
ข้อมูลจาก All Movie Guide
ข้อมูลจาก IMDb
ข้อมูลจากสยามโซน
มหาภัยสะกดโลก เป็นภาพยนตร์ระทึกขวัญ ออกฉายในประเทศสหรัฐอเมริกาเมื่อ 13 กุมภาพันธ์, ค.ศ. 1998 ประเทศไทย 3 เมษายน, พ.ศ. 2541
นักแสดง

รายชื่อนักแสดงที่สมบูรณ์:
ดัสติน ฮอฟแมน •• ดร. นอร์แมน กู้ดแมน,
ชารอน สโตน •• ดร. อลิซาเบ็ธ
แซมูเอล แจ๊คสัน •• ดร. แฮรี่ อดาม,
Liev Schreiber •• ดร. Ted Fielding,
ปีเตอร์ โคโยท •• กัปตัน แฮโรลด์ ซี. บาร์เนส,
ควีน ลาทีฟา •• อลิซ "Teeny" Fletcher,
Marga Gómez •• Jane Edmunds,
นักแสดง > เพลงประกอบภาพยนตร์

Pandora's Fanfare (1:17)
Main Titles (2:49)
Event Entry 6-21-43 (0:53)
The Gift (1:42)
Sphere Discovery (2:08)
Visit to a Wreckage (1:58)
Water Snake (2:36)
Terror Adagio (3:24)
Wave (3:18)
Fear Retrieval (3:48)
Andante (2:20)
Manifest Fire (3:48)
Manifest3 (3:47)
Their Beast Within (1:44)
ดูเพิ่ม

เว็บไซต์ทางการ
Sphere ที่อินเทอร์เน็ตมูวีเดตาเบส
Sphere ที่ออลมิวสิก
ข้อมูลภาพยนตร์เรื่องมหาภัยสะกดโลก
มหาวิทยาลัยราชภัฏเชียงใหม่ ศูนย์แม่ริม

| --- | --- |
ชื่อย่อ: มร.ชม. / CMRU
คติพจน์: การศึกษาเป็นหัวใจของการพัฒนาท้องถิ่น
ประเภท: พื้นที่ขยาย
สถาปนา: พ.ศ. 2537
นายกสภาฯ: ดร.สว่าง ภู่พัฒน์วิบูลย์
อธิการบดี: รองศาสตราจารย์ ดร.ประพันธ์  ธรรมไชย
ที่ตั้ง: 180 หมู่ 7 ถนนโชตนา (เชียงใหม่-ฝาง) ตำบลขี้เหล็ก อำเภอแม่ริม จังหวัดเชียงใหม่ 50180
สี: ████ สีดำ สีเหลือง
เว็บไซต์: http://www.maerimcenter.cmru.ac.th/
มหาวิทยาลัยราชภัฏเชียงใหม่ ศูนย์แม่ริม  (อังกฤษ: Chiang Mai Rajabhat University (Mae Rim)) เป็นพื้นที่ส่วนขยายของมหาวิทยาลัยราชภัฏเชียงใหม่ ซึ่งมีการขยายพื้นที่ใหม่และพัฒนามาอย่างต่อเนื่อง บนพื้นที่กว่า 2,846 ไร่ ณ ตำบลขี้เหล็ก อำเภอแม่ริม จังหวัดเชียงใหม่
คณะที่เปิดสอน

| มหาวิทยาลัยราชภัฏเชียงใหม่ ศูนย์แม่ริม> คณะ | มหาวิทยาลัยราชภัฏเชียงใหม่ ศูนย์แม่ริม> สาขา |
| --- | --- |
 คณะครุศาสตร์:  สาขาวิชาการศึกษาปฐมวัย  สาขาวิชาการประถมศึกษา  สาขาวิชาการศึกษาพิเศษ  สาขาวิชาเกษตรศาสตร์  สาขาวิชาคณิตศาสตร์  สาขาวิชาคอมพิวเตอร์ศึกษา  สาขาวิชาเคมี  สาขาวิชาภาษาจีน  สาขาวิชาจิตวิทยาองค์การ  สาขาวิชาจิตวิทยาการปรึกษาและการแนะแนว  สาขาวิชาชีววิทยา  สาขาวิชาดนตรีศึกษา  สาขาวิชาภาษาไทย  สาขาวิชานาฏศิลป์  สาขาวิชาพลศึกษา  สาขาวิชาฟิสิกส์  สาขาวิชาวิทยาศาสตร์ทั่วไป  สาขาวิชาศิลปศึกษา  สาขาวิชาสังคมศึกษา  สาขาวิชาภาษาอังกฤษ
 คณะวิทยาศาสตร์และเทคโนโลยี:  การออกแบบผลิตภัณฑ์ (วท.บ. 4 ปี)  เทคโนโลยีวิศวกรรมการก่อสร้าง (วท.บ. 4 ปี)  เทคโนโลยีสถาปัตยกรรม (วท.บ. 4 ปี)  เทคโนโลยีสถาปัตยกรรม (วท.บ. 4 ปี เทียบโอนจากอนุปริญญา)  เทคโนโลยีอุตสาหกรรม (ทล.บ. 4 ปี)
 คณะเทคโนโลยีการเกษตร:  สาขาวิชาเกษตรศาสตร์  สาขาวิชาสัตวศาสตร์  สาขาวิชาพืชศาสตร์  สาขาวิชาพืชไร่  สาขาวิชาพืชสวน  สาขาวิชาวิทยาศาสตร์และเทคโนโลยีการอาหาร
อาคาร

หอประชุมทีปังกรรัศมีโชติ
อาคารอำนวยการและบริหารกลาง
อาคารเรียนคณะเทคโนโลยีการเกษตร
อาคารเรียนคณะครุศาสตร์ (พวงคราม 1-3)
อาคารเรียน ภาควิชาเทคโนโลยีอุตสาหกรรม
อาคารเรียนคณะวิทยาศาสตร์และเทคโนโลยี (อยู่ระหว่างการก่อสร้าง)
อาคารเรียน adiCET
พระสมเด็จจิตรลดา

พระสมเด็จจิตรลดา
พระสมเด็จจิตรลดา หรือ พระกำลังแผ่นดิน (ปัจจุบันประชาชนเรียกว่า สมเด็จจิตรลดา, พระจิตรลดา เดิมเรียกว่า พระพิมพ์ที่ฐานพระพุทธนวราชบพิตร) เป็นพระเครื่อง ที่พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงสร้างด้วยพระหัตถ์ของพระองค์เอง พระราชทานแก่ทหาร ตำรวจ ข้าราชการ และพลเรือน ในช่วงระหว่าง พ.ศ. 2508 - 2513  มีทั้งสิ้นประมาณ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (รัชกาลที่ ๙) พระราชทานด้วยพระหัตถ์พระองค์เอง มีเอกสารส่วนพระองค์ (ใบกำกับพระ) ซึ่งแสดงชื่อ นามสกุล วันที่รับพระราชทาน หมายเลขกำกับทุกองค์ และภาพพระสมเด็จจิตรดา (องค์พระสมเด็จจิตรลดาในรัชสมัยได้มีการพระราชทานเพียงครั้งเดียว) โดยมีพระราชดำรัสแก่ผู้รับพระราชทานว่า "ให้ปิดทองที่หลังองค์พระปฏิมา แล้วเอาไว้บูชาตลอดไป ให้ทำความดีโดยไม่หวังสิ่งตอบแทนใดๆ" ดังเช่นในเนื้อเพลงพระราชนิพนธ์ความฝันอันสูงสุด ซึ่งทรงพระราชนิพนธ์ทำนองเมื่อ พ.ศ. 2514 และพระธรรมเจดีย์ (ประกอบ ธมฺมเสฏฺโฐ ป.ธ.9) เจ้าอาวาสวัดกัลยาณมิตร เจ้าคณะภาค 13 ถวายพระธรรมเทศนาว่าด้วยการเป็นผู้นำ ผู้นำและนักปกครองทั้งหลายพึงสดับ พ.ศ. 2555
การแกะแม่พิมพ์พระพุทธรูปพิมพ์ โดยมีศาสตราจารย์ ไพฑูรย์ เมืองสมบูรณ์ ข้าราชการบำนาญกองหัตถศิลป์ กรมศิลปากร แห่ง มหาวิทยาลัยศิลปากร รับราชการใกล้ชิดเบื้องพระยุคลบาทในงานด้านประติมากรรมเป็นผู้แกะแม่พิมพ์ถวาย การแกะพิมพ์พระสมเด็จจิตรดาหรือพระกำลังแผ่นดินเป็นพุทธศิลป์แบบแม่พิมพ์ลึก แล้วใช้ดินน้ำมันกดลงบนแม่พิมพ์ลึกเพื่อถอดแบบองค์พระสมเด็จจิตรดา จากนั้นก็ทูลเกล้าฯ ถวายเพื่อทอดพระเนตร และทรงวินิจฉัยแบบพิมพ์ ทรงมีพระกระแสรับสั่งให้แก้ไขตกแต่งแบบพิมพ์พระสมเด็จจิตรลดาหลายครั้งจนเป็นที่พอพระราชหฤทัย เมื่อได้แม่พิมพ์ที่สมบูรณ์ด้วยพุทธศิลป์ตามพระราชประสงค์ท่านแล้ว พระองค์จึงทรงนำแม่พิมพ์ที่แกะไว้ทำการถอดต้นแบบพระสมเด็จจิตรดาจากแม่พิมพ์หิน โดยท่านทรงใช้วัสดุเคมีที่นำเข้าจากต่างประเทศที่มีคุณภาพดี จนได้ตามจำนวนพระราชประสงค์แล้ว ก็ทรงนำต้นแบบพระสมเด็จจิตรดาจำนวนหนึ่งเรียงบนภาชนะที่เตรียมไว้เพื่อทำการหล่อแม่พิมพ์อีกครั้ง โดยทรงหล่อเป็นแม่พิมพ์ยาง
ข้อมูลจำเพาะ

พระสมเด็จจิตรลดา เป็นพระเครื่องทรงสามเหลี่ยมหน้าจั่ว ขอบองค์พระด้านหน้าทั้ง 3 ด้าน เฉียงป้านออกสู่ด้านหลังเล็กน้อย มี 2 ขนาดพิมพ์ คือ
พิมพ์เล็ก กว้าง 1.2 เซนติเมตร สูง 1.9 เซนติเมตร
พิมพ์ใหญ่ กว้าง 2 เซนติเมตร สูง 3 เซนติเมตร
พระสมเด็จจิตรลดาเป็นพระปางสมาธิ ศิลปะรัตนโกสินทร์ พระพักตร์ทรงผลมะตูม องค์พระประทับนั่งขัดสมาธิราบ ประทับนั่งเหนือบัลลังก์ดอกบัว ประกอบด้วย กลีบบัวบานทั้ง 9 กลีบ และเกสรดอกบัว 9 จุดอยู่ในกรอบสามเหลี่ยมหน้าจั่ว  มีลักษณะละม้ายคล้ายกับพระพุทธนวราชบพิตร ซึ่งเป็นพระพุทธรูปที่โปรดเกล้าฯ ให้สร้างพระราชทานประจำทุกจังหวัดและหน่วยทหาร แต่ต่างกันที่พระพุทธนวราชบพิตรเป็นพระปางมารวิชัย
พระสมเด็จจิตรลดามีหลายสี ตามมวลสารที่ใช้ผลิตในแต่ละครั้งแตกต่างกัน ได้แก่ สีน้ำตาล สีน้ำตาลอมเหลือง สีน้ำตาลอมแดงคล้ายเทียน สีดำอมแดง หรือสีดำอมเขียว มีทั้งสีเข้มและอ่อน
ข้อมูลจำเพาะ > มวลสารของพระสมเด็จจิตรดา

มวลสารของพระสมเด็จจิตรลดาประกอบด้วยเรซินและผงพระพิมพ์ โดยทรงนำมาบดเป็นผงรวมกับเส้นพระเจ้า คลุกกับกาวเป็นเนื้อเดียวกัน แล้วกดเป็นองค์พระด้วยพระหัตถ์ โดยทรงใช้เวลาตอนดึกหลังทรงงาน มีเจ้าพนักงาน 1 คน คอยถวายพระสุธารส และหยิบสิ่งของถวาย ทั้งนี้ มีศาสตราจารย์ไพฑูรย์ เมืองสมบูรณ์ ข้าราชการบำนาญกองหัตถศิลป์ กรมศิลปากร ผู้เป็นผู้ใกล้ชิดเบื้องพระยุคลบาทในงานด้านประติมากรรม เป็นผู้แกะแม่พิมพ์ถวายเพื่อทรงพระราชวินิจฉัยแก้ไขจนเป็นที่พอพระราชหฤทัย
ผงพระพิมพ์ ประกอบด้วย 2 ส่วนคือ
ส่วนที่ 1 ส่วนในพระองค์ ประกอบด้วย
ดอกไม้แห้ง จากมาลัยที่ประชาชนได้ทูลเกล้าฯ ถวายในการเสด็จพระราชดำเนินเปลี่ยนเครื่องทรงพระพุทธมหามณีรัตนปฏิมากรและได้ทรงแขวนไว้ที่องค์พระตลอดเทศกาล
เส้นพระเจ้า ซึ่งเจ้าพนักงานได้รวบรวมไว้หลังจากทรงพระเครื่องใหญ่ทุกครั้ง
ดอกไม้แห้ง จากมาลัยที่แขวนพระมหาเศวตฉัตรและด้ามพระแสงขรรค์ชัยศรี ในพระราชพิธีฉัตรมงคล
สี ซึ่งขูดจากผ้าใบที่ทรงเขียนภาพฝีพระหัตถ์
ชัน (ผงชันผสมกับน้ำมันยางกวนให้เข้ากันจนเหนียวใช้สำหรับยารอยต่อของแผ่นไม้ใต้ท้องเรือ ป้องกันน้ำเข้าใต้ท้องเรือ)และสีน้ำมัน ซึ่งทรงขูดจากเรือใบไมโครมด เป็นเรือใบพระที่นั่ง ขณะที่ทรงตกแต่งเรือใบพระที่นั่งใช้แข่งขันกีฬาแหลมทอง 1967
ส่วนที่ 2 วัตถุมงคลศักดิ์สิทธิ์จากทุกจังหวัด ซึ่งกระทรวงมหาดไทยได้นำขึ้นทูลเกล้าฯ ถวาย ประกอบด้วย
วัตถุที่ได้มาจากปูชนียสถานหรือพระพุทธรูปอันศักดิ์สิทธิ์ที่ประชาชนเคารพบูชาในแต่ละจังหวัด
ดอกไม้ ผงธูป เทียนบูชาพระแก้วมรกต ณ วัดพระศรีรัตนศาสดาราม พระพุทธชินสีห์ วัดบวรนิเวศวิหาร พระพุทธชินราช วัดพระศรีรัตนมหาธาตุวรมหาวิหาร จังหวัดพิษณุโลก
ดอกไม้ ผงธูป เทียนบูชาจากพระอารามหลวงที่สำคัญ
ดิน ตะไคร่น้ำแห้งจากใบเสมา จากสังเวชนียสถานในประเทศอินเดีย และประเทศศรีลังกาซึ่งสมณทูตได้ถวายเก็บไว้ในเจดีย์ที่วัดเสด็จ จังหวัดปทุมธานี
ดิน ตะไคร่น้ำแห้งจากใบเสมา จากทุกจังหวัดในประเทศไทย เช่น จากพระธาตุพนม จังหวัดนครพนม วัดพระบรมธาตุ จังหวัดนครศรีธรรมราช วัดพระธาตุดอยสุเทพ จังหวัดเชียงใหม่
น้ำจากบ่อน้ำอันศักดิ์สิทธิ์ ซึ่งได้เคยนำมาใช้เป็นน้ำสรงมุรธาภิเษกในพระราชพิธีบรมราชาภิเษก และน้ำอภิเษก
ข้อมูลจำเพาะ > แหล่งที่มาของผงพระพิมพ์ พระสมเด็จจิตรลดา

มวลสาร ที่ใช้ในการสร้างพระสมเด็จจิตรลดาถูกนำมาจากทุกจังหวัด ซึ่งในขณะนั้นเมื่อปี พ.ศ. 2508 ประเทศไทย มีจังหวัดทั้งสิ้น 71 จังหวัด ดังนี้
ข้อมูลจำเพาะ > ภาคกลาง

พระนคร (ปัจจุบันคือกรุงเทพมหานคร) ได้แก่  ศาลหลักเมืองกรุงเทพมหานคร วัดพระศรีรัตนศาสดาราม พระพุทธชินสีห์ วัดบวรนิเวศวิหาร
ธนบุรี (ปัจจุบันคือกรุงเทพมหานคร)  ได้แก่  วัดอรุณราชวรารามราชวรมหาวิหาร วัดหงส์รัตนารามราชวรวิหาร ศาลสมเด็จพระเจ้าตากสินมหาราช
พระนครศรีอยุธยา ได้แก่ วัดมหาธาตุ วัดพนัญเชิง วัดสวนหลวงสบสวรรค์ วิหารพระมงคลบพิตร
ลพบุรี ได้แก่  ศาลพระกาฬ ศาลลูกศร (ศาลหลักเมืองลพบุรี) พระที่นั่งดุสิตสวรรค์ธัญญมหาปราสาท
สิงห์บุรี ได้แก่  วิหารพระอาจารย์ธรรมโชติ วัดโพธิ์เก้าต้น (บ้านบางระจัน) วัดสิงห์ (ปัจจุบันชื่อ วัดสิงห์สุทธาวาส) วัดพระนอนจักรสีห์วรวิหาร
อ่างทอง  ได้แก่  วัดไชโยวรวิหาร วัดป่าโมก
สระบุรี  ได้แก่  วัดพระพุทธบาทราชวรมหาวิหาร วัดพระพุทธฉาย
ปทุมธานี ได้แก่  วัดเสด็จ ผงอิทธิเจและผงปถมํของพระครูสาทรพัฒนกิจ
นนทบุรี ได้แก่  วัดเขมาภิรตารามราชวรวิหาร
สมุทรปราการ ได้แก่  วัดพระสมุทรเจดีย์ ศาลหลักเมืองสมุทรปราการ
ราชบุรี  ได้แก่  วัดมหาธาตุวรวิหาร (จังหวัดราชบุรี)
นครปฐม  ได้แก่  วัดพระปฐมเจดีย์ราชวรมหาวิหาร
สุพรรณบุรี  ได้แก่  วัดป่าเลไลยก์ ศาลหลักเมืองสุพรรณบุรี พระบรมราชานุสรณ์ดอนเจดีย์ วัดสนามชัย สระศักดิ์สิทธิ์ทั้งสี่
กาญจนบุรี  ได้แก่  วัดพระแท่นดงรังวรวิหาร วัดท่ากระดาน
เพชรบุรี  ได้แก่  พระที่นั่งเวชยันต์วิเชียรปราสาท พระนครคีรี พระธาตุจอมเพชร ศาลหลักเมืองเพชรบุรีหลังเก่า พระปรางค์วัดมหาธาตุ
ประจวบคีรีขันธ์  ได้แก่  พระบรมสารีริกธาตุบนยอดเขาช่องกระจก วัดธรรมมิการามวรวิหาร
สมุทรสาคร  ได้แก่  ศาลหลักเมืองสมุทรสาคร ศาลพันท้ายนรสิงห์
สมุทรสงคราม  ได้แก่  วัดเพชรสมุทรวรวิหาร (เดิมชื่อ วัดบ้านแหลม)
อุทัยธานี ได้แก่  วัดสังกัสรัตนคีรี
ชัยนาท  ได้แก่  วัดพระบรมธาตุวรวิหาร วัดธรรมามูล (ปัจจุบันชื่อ วัดธรรมามูลวรวิหาร)
ข้อมูลจำเพาะ > ภาคตะวันออก

ชลบุรี ได้แก่  พระพุทธสิหิงค์จำลอง วัดป่า (ปัจจุบันชื่อ วัดอรัญญิกาวาส)
ฉะเชิงเทรา ได้แก่  พระพุทธโสธร วัดโสธรวราราม ศาลหลักเมืองฉะเชิงเทรา
ระยอง  ได้แก่  ศาลหลักเมืองระยอง ศาลสมเด็จพระเจ้าตากสินมหาราช
ตราด  ได้แก่  ศาลหลักเมืองตราด วัดบุปผาราม
จันทบุรี  ได้แก่  ศาลหลักเมืองจันทบุรี ศาลสมเด็จพระเจ้าตากสินมหาราช พระพุทธบาทเขาคิชกูฏ น้ำในคลองนารายณ์บริเวณหน้าน้ำตกเขาสระบาป คลองสระบาป  น้ำจากสระแก้ว (ตำบลพลอยแหวน อำเภอท่าใหม่)
นครนายก  ได้แก่  ศาลหลักเมืองนครนายก พระพุทธบาทจำลอง วัดเขานางบวช (ตำบลสาริกา)
ปราจีนบุรี ได้แก่  วัดต้นศรีมหาโพธิ์
ข้อมูลจำเพาะ > ภาคเหนือ

ลำปาง ได้แก่  วัดพระธาตุลำปางหลวง วัดพระแก้วดอนเต้า (ปัจจุบันชื่อ วัดพระแก้วดอนเต้าสุชาดาราม) วัดพระธาตุเสด็จ ศาลหลักเมืองลำปาง ศาลเจ้าพ่อประตูผา หออะม็อก (เจ้าพ่อหมอกมุงเมือง)
แม่ฮ่องสอน  ได้แก่  พระธาตุดอยกองมู
เชียงราย  ได้แก่  วัดพระธาตุดอยตุงปัจจุบันชื่อ วัดพระมหาชินธาตุเจ้า (ดอยตุง) วัดพระธาตุจอมกิตติ
เชียงใหม่  ได้แก่  วัดพระธาตุศรีจอมทองวรวิหาร พระธาตุดอยสุเทพ พระพุทธสิหิงค์ วัดพระธาตุศรีจอมทอง ศาลหลักเมืองเชียงใหม่ วัดเจดีย์เจ็ดยอด (ปัจจุบันชื่อ วัดโพธารามมหาวิหาร) ที่ตั้งค่ายสมเด็จพระนเรศวรมหาราช (อำเภอฝาง) อนุสาวรีย์ครูบาศรีวิชัย
น่าน  ได้แก่  พระเจ้าทองทิพย์ (พระพุทธรูป) วัดสวนตาล พระธาตุแช่แห้ง พระธาตุเขาน้อย
ลำพูน ได้แก่  วัดพระบรมธาตุหริภุญชัยวรมหาวิหาร วัดจามเทวี (เดิมชื่อ วัดกู่กุด)
แพร่  ได้แก่  ศาลหลักเมืองแพร่ พระธาตุช่อแฮ พระธาตุปูแจ (น่าน) พระธาตุจอมแจ้ง วัดพระธาตุจอมแจ้ง (อำเภอสา น่าน)
ตาก อนุสาวรีย์สมเด็จพระเจ้าตากสินมหาราช
พิษณุโลก  ได้แก่  พระพุทธชินราช วัดพระศรีรัตนมหาธาตุวรมหาวิหาร
สุโขทัย  ได้แก่  วัดมหาธาตุ  พระพุทธชินราช วัดพระศรีรัตนมหาธาตุราชวรวิหาร น้ำบ่อทอง น้ำบ่อแก้ว อำเภอศรีสัชนาลัย วัดต้นจันทร์ (ตำบลเมืองเก่า อำเภอเมืองสุโขทัย)
กำแพงเพชร  ได้แก่ วัดพระบรมธาตุ ศาลหลักเมืองกำแพงเพชร
พิจิตร  ได้แก่  พระพุทธรูปหลวงพ่อเพชร วัดท่าหลวง
เพชรบูรณ์  ได้แก่  วัดไตรภูมิ ศาลหลักเมืองเพชรบูรณ์
นครสวรรค์  ได้แก่  วัดวรนาถบรรพต (วัดเขากบ)
อุตรดิตถ์  ได้แก่  วัดพระแท่นศิลาอาสน์ (เดิมชื่อ วัดมหาธาตุ อุตรดิตถ์ ตั้งอยู่บ้านพระแท่น ตำบลทุ่งยั้ง อำเภอลับแล) วัดพระบรมธาตุ วัดท่าถนน (พระพุทธรูปหลวงพ่อเพชร)
ข้อมูลจำเพาะ > ภาคตะวันออกเฉียงเหนือ

นครราชสีมา  ได้แก่  ศาลหลักเมืองนครราชสีมา อนุสาวรีย์ท้าวสุรนารี ปราสาทหินพิมาย วัดศาลาทอง วัดพนมวันท์ ปราสาทหินพนมวัน ศาลเจ้าแม่บุ่งตาหลัว ศาลเจ้าพ่อไฟ ศาลเจ้าพ่อวัดแจ้ง ศาลเจ้าพ่อพระยาสี่เขี้ยว
ชัยภูมิ  ได้แก่  พระปรางค์กู่ พระธาตุกุดจอก พระธาตุหนองสามหมื่น พระพุทธรูปพระเจ้าองค์ตื้อ เขาภูพระ วัดศิลาอาส์น เจ้าพ่อพญาแล
บุรีรัมย์  ได้แก่  ปราสาทเขาพนมรุ้ง ปราสาทเมืองต่ำ ศาลหลักเมืองบุรีรัมย์ ศาลเทพารักษ์ เจ้าพ่อวังกรูด ดินจากสังเวชนียสถานต่างๆในประเทศอินเดีย
สุรินทร์  ได้แก่  พระพุทธรูปหลวงพ่อพระชีว์ วัดบูรพาราม
ศรีสะเกษ  ได้แก่  วัดมหาพุทธาราม ศาลหลักเมืองศรีสะเกษ
อุบลราชธานี  ได้แก่  วัดมหาวนาราม พระเจ้าอินทร์แปลง (พระพุทธรูป)
อุดรธานี  ได้แก่  ศาลเทพารักษ์  กรมหลวงประจักษ์ศิลปาคม ศาลหลักเมืองอุดรธานี วัดมัชฌิมาวาส จังหวัดอุดรธานี
หนองคาย  ได้แก่  พระธาตุบังพวน พระพุทธรูปหลวงพ่อใส วัดโพธิ์ชัย
เลย  ได้แก่  พระธาตุศรีสองรัก
สกลนคร ได้แก่  พระธาตุเชิงชุม วัดพระธาตุเชิงชุม
นครพนม ได้แก่  พระธาตุพนม ศาลหลักเมืองนครพนม
ขอนแก่น  ได้แก่ พระธาตุขามแก่น
มหาสารคาม  ได้แก่  ศาลหลักเมืองมหาสารคาม
ร้อยเอ็ด  ได้แก่  ปรางค์กู่ ศาลหลักเมืองร้อยเอ็ด พระกู่นา วัดสระทอง พระธาตุเจดีย์อูบมุง
กาฬสินธุ์  ได้แก่  ศาลหลักเมืองกาฬสินธุ์
ข้อมูลจำเพาะ > ภาคใต้

ชุมพร  ได้แก่  ศาลกรมหลวงชุมพรเขตอุดมศักดิ์ หาดทรายรี
นครศรีธรรมราช ได้แก่  พระบรมธาตุ วัดพระมหาธาตุวรมหาวิหาร
สุราษฎร์ธานี  ได้แก่  พระบรมธาตุไชยา วัดพระบรมธาตุไชยาราชวรวิหาร
ระนอง  ได้แก่  วัดอุปนันทาราม (เดิมชื่อ วัดด่าน)
กระบี่  ได้แก่  ถ้ำพระ  เขาขนาบน้ำ
พังงา  ได้แก่  ศาลหลักเมืองพังงา เทวรูปพระนารายณ์ วัดนารายณิการาม
ภูเก็ต  ได้แก่  พระพุทธบาท เกาะแก้วหน้าหาดราไว วัดพระทอง (เดิมชื่อ วัดพระผุด) อนุสาวรีย์พระครูวิสุทธิวงศาจาริย์ญาณมุนี หรือ หลวงพ่อแช่ม วัดฉลอง (ปัจจุบันชื่อ วัดไชยธาราราม)
สงขลา ได้แก่  วัดชัยมงคล วัดมัชฌิมาวาส จังหวัดสงขลา (เดิมชื่อ วัดเลียบ) วัดพะโคะ (ปัจจุบันชื่อ วัดราชประดิษฐาน) ศาลหลักเมืองสงขลา
ตรัง  ได้แก่  วัดถ้ำเขาสาย วัดถ้ำคีรีวิหาร พระพุทธรูปพระว่านศักดิ์สิทธิ์ วัดถ้ำพระพุทธ ดินจากสังเวชนียสถานต่างๆในประเทศอินเดีย
พัทลุง  ได้แก่  พระธาตุวัดตะวัดเขียน (ปัจจุบันชื่อ พระธาตุวัดเขียนบางแก้ว)  วัดเขียนบางแก้ว
สตูล  ได้แก่  วัดชนาธิปเฉลิม (เดิมชื่อ วัดมำบัง) วัดสตูลสันตยาราม วัดหน้าเมือง วัดดุลยาราม
ปัตตานี  ได้แก่  ศาลหลักเมืองปัตตานี วัดช้างให้ ปัจจุบันชื่อ วัดราษฎร์บูรณะ
ยะลา  ได้แก่  วัดคูหาภิมุข ศาลหลักเมืองยะลา
นราธิวาส  ได้แก่  วัดพระพุทธ อำเภอตากใบ
พระสมเด็จจิตรลดา พิมพ์เล็ก

พระบาทสมเด็จพระมหาภูมิพลอดุลยเดชมหาราช บรมนาถบพิตร (รัชกาลที่ 9) ทรงทำพระสมเด็จจิตรลดา พิมพ์เล็ก สำหรับพระราชทานให้เด็ก มีจำนวน 40 องค์ โดยสี่องค์แรก พระราชทานสมเด็จพระเจ้าลูกยาเธอ และสมเด็จพระเจ้าลูกเธอ ทั้งสี่พระองค์
ดูเพิ่ม

พระพุทธนวราชบพิตร
พระสมเด็จนางพญา สก.
สำนักงานพระพุทธศาสนาจังหวัดกาญจนบุรี พระพุทธธนวรราชบพิตรประจำจังหวัดกาญจนบุรี  เก็บถาวร 2011-07-16 ที่ เวย์แบ็กแมชชีน
รูปหล่อลอยองค์พระพุทธมหามณีรัตนปฏิมากร(พระแก้วมรกต)
มลภาวะทางแสง

มลภาวะทางแสง (อังกฤษ: light pollution) หมายถึง แสงประดิษฐ์ที่เกิดจากการกระทำกิจวัตรของมนุษย์ในเวลากลางคืน รวมถึงมลภาวะของแสงที่สว่างจ่าจนเกินความจำเป็นหรือแสงประดิษฐ์ที่ใช้ผิดวัตถุประสงค์ด้วย ซึ่งส่งผลกระทบต่อระบบนิเวศการอยู่ร่วมกันของสิ่งมีชีวิตอื่นๆ เช่น สุนัข แมว นก สัตว์เลื้อยคลานและสัตว์อื่นๆอีกมากมาย  โดยที่สำคัญยังส่งผลกระทบสิ่งแวดล้อมและต่อกิจกรรมดาราศาสตร์ของนักดาราศาสตร์ด้วย และการออกแบบหลอดไฟประดิษฐ์ที่ไม่เป็นมิตรกับสิ่งแวดล้อมโดยที่สำคัญยังส่งผลกระทบต่อกิจกรรมดาราศาสตร์ของนักดาราศาสตร์ด้วย และการออกแบบหลอดไฟประดิษฐ์ที่ไม่เป็นมิตรกับสิ่งแวดล้อมหรือการติดตั้งหลอดไฟฟ้าที่ไม่ได้มาตรฐาน ย่อมก่อให้เกิดผลกระทบต่อสิ่งแวดล้อมหรือการติดตั้งหลอดไฟฟ้าที่ไม่ได้มาตรฐาน ย่อมก่อให้เกิดผลกระทบต่อสิ่งแวดล้อม
สาเหตุ

1. การติดตั้งอุปกรณ์ที่ไม่เหมาะสมกับการใช้งาน
2. การเลือกใช้ผลิตภัณฑ์ที่ไม่เป็นมิตรกับสิ่งแวดล้อม
3. ขาดการควบคุมและจัดการระบบไฟฟ้าที่ไม่ดีพอ
4. การใช้งานแสงสว่างเกินความจำเป็น
ประเภท

มลภาวะทางแสงที่อาจส่งผลกระทบต่อความเป็นอยู่ของมนุษย์และสิ่งแวดล้อมในลักษณะต่างๆมี 4 ประเภทหลักด้วยกัน
1.	แสงบาดตา (Glare) คือ แสงหรือความสว่างความสว่างที่ส่องเข้ามาในดวงตาของผู้มองเห็นโดยตรงซึ่งแสงหรือความสว่างนั้นอาจทำให้เกิดการระคาย
เคืองต่อดวงตาหรือทำให้เกิดอุปสรรคต่อการมองเห็นของผู้มองเห็น เช่น แสงบาดตา ที่ส่องมาจากโคมไฟหน้ารถยนต์ที่อาจทำ ให้ผู้ใช้รถยนต์คันอื่นๆหรือผู้ที่เดินถนน เกิดอาการระคายเคืองตา หรือสูญเสียความสามารถในการมองเห็นชั่วขณะ (Momentary Blindness) ในบางกรณีอาจก่อให้เกิด อาการบาดเจ็บจากการหดตัวของกล้ามเนื้อควบคุมม่านตา (Iris)
2.	แสงเรืองไปยังท้องฟ้า  (Sky Glow) คือ แสงหรือความสว่างบนท้องฟ้าที่เกิดจากการกระทำของมนุษย์ที่ส่องแสงสว่างด้วยหลอดไฟหรือแสงประดิษฐ์ต่างๆขึ้นไปบนท้องฟ้า เช่น เกิดผลกระทบต่อความงามบนท้องฟ้าและการศึกษาด้านดาราศาสตร์ (Astronomical Observation) ด้วยเหตุว่าแสงที่เรืองขึ้นไปบนท้องฟ้าเวลากลางคืนย่อมบดบังทัศนียภาพในการมอง เห็นดวงดาวด้วยตาเปล่าและสังเกตดวงดาวต่างๆด้วยตาเปล่า
3.	แสงรุกล้ำไปในเคหสถานของผู้อื่น การรุกล้ำโดยแสง (Light Trespass)   คือ แสงหรือความสว่างที่รุกล้ำเข้าไปในบริเวณของผู้อื่นโดยไม่ได้รับอนุญาต ซึ่งอาจเกิดจากหลายปัจจัย ได้แก่ การออกแบบโครงสร้างของหลอดไฟหรือการออกแบบส่วนประกอบของแสงประดิษฐ์ที่ไม่ควบคุมบริเวณให้แสงสว่างได้ แต่ในทางกลับกันก็มีประโยชน์ของแสงที่รุกล้ำ คือ การออกแบบหลอดไฟฟ้า ที่เป็นมิตรต่อสิ่งแวดล้อมเพื่อไม่ให้แสงรุกล้ำไปยังทรัพย์สินหรือรบกวน ความเป็นอยู่ในชีวิตประจำวันของเพื่อนบ้าน เช่น รัฐบาลอังกฤษได้กำหนดมาตรการในการควบคุมไม่ให้ มีการจำหน่ายหลอดไฟฟ้าขนาด 500 วัตต์ เพื่อวัตถุประสงค์ในการใช้เป็นหลอดไฟรักษาความปลอดภัย
4.      แสงสับสน (Light Cutter) คือ แสงที่ทำให้เกิดความสับสนในการขับขี่ หรือการลงจอดของเครื่องบิน มักพบในเมืองที่ขาดการควบคุมแสง